### NN 20/2015 (23.2.2015.), Uredba o vrijednosti iznosa za utvrđivanje naknade za pružanje sekundarne pravne pomoći za 2015. godinu

VLADA REPUBLIKE HRVATSKE

416

Na temelju članka 37. stavka 2. Zakona o besplatnoj pravnoj pomoći (»Narodne novine«, broj 143/2013), Vlada Republike Hrvatske je na sjednici održanoj 19. veljače 2015. godine donijela

UREDBU

O VRIJEDNOSTI IZNOSA ZA UTVRĐIVANJE NAKNADE ZA PRUŽANJE SEKUNDARNE PRAVNE POMOĆI ZA 2015. GODINU

I. OPĆE ODREDBE

Članak 1.

Ovom Uredbom određuje se način vrednovanja i obračunavanja vrijednosti iznosa naknade za pružanje sekundarne pravne pomoći koju pružaju odvjetnici, vještaci i tumači na temelju rješenja donesenog od nadležnog ureda državne uprave u županiji i nadležnog upravnog tijela Grada Zagreba u skladu s odredbama Zakona o besplatnoj pravnoj pomoći (»Narodne novine«, broj 143/2013).

Članak 2.

U vrijednosti iznosa naknade za pojedine oblike sekundarne pravne pomoći, utvrđene na temelju ove Uredbe, sadržan je i iznos poreza na dodanu vrijednost.

II. NAKNADA ZA RAD ODVJETNIKA

Članak 3.

Naknada za pružanje sekundarne pravne pomoći koju pružaju odvjetnici za pojedine pravne radnje i pojedine vrste postupaka utvrđuje se u bodovima.

Za 2015. godinu vrijednost boda utvrđuje se u visini od 5,00 kuna.

Članak 4.

PARNIČNI POSTUPAK

|  |  |
| --- | --- |
| PRAVNE RADNJE | BODOVI |
| 1. za sastavljanje obrazloženih podnesaka | 50 |
| 2. za zastupanje na ročištima | 50 |
| 3. za zastupanje na ročištima na kojima se raspravljalo  samo o procesnim pitanjima ili se prije raspravljanja o  glavnoj stvari postupak završio povlačenjem tužbe ili  prigovora, presudom na osnovi priznanja ili na osnovi izostanka | 25 |
| 4. za pristup na ročište koje je odgođeno prije početka raspravljanja | 15 |
| 5. za pravnu pomoć u mirnom rješenju spora | 50 |

Za prvi stupanj donosi se rješenje:

– do 300 bodova za postupke u svezi sa stvarnim pravima, osim zemljišnoknjižnih postupaka, čime je obuhvaćeno najviše šest pravnih radnji;

– do 300 bodova za postupke iz obiteljskih odnosa, čime je obuhvaćeno najviše šest pravnih radnji;

– do 250 bodova za postupke iz radnih odnosa (poništenje otkaza, utvrđivanje prava na rad i sl.), čime je obuhvaćeno najviše pet pravnih radnji.

PRAVNI LIJEKOVI

|  |  |
| --- | --- |
| PRAVNE RADNJE | BODOVI |
| 1. za sastavljanje redovnih pravnih lijekova protiv presude, kao i protiv rješenja u parnicama zbog smetanja posjeda | 60 |
| 2. za sastavljanje odgovora na žalbu protiv presude te rješenja u parnicama zbog smetanja posjeda | 50 |
| 3. za sastavljanje žalbe protiv rješenja i odgovora na žalbu | 25 |
| 4. za sastavljanje izvanrednih pravnih lijekova | 75 |
| 5. za odgovore na izvanredne pravne lijekove | 50 |

Za drugi stupanj donosi se rješenje u vrijednosti radnje koja se poduzima u tom postupku.

Ako se rješenje donosi za oba stupnja parničnog postupka, onda se ono izdaje na vrijednost do 360 bodova.

Za izvanredne pravne lijekove donosi se posebno rješenje na vrijednost radnje za koju se donosi.

Članak 5.

OVRŠNI POSTUPAK
(samo u slučajevima ako se radi o postupcima za koje se može odobriti besplatna pravna pomoć)

|  |  |
| --- | --- |
| PRAVNE RADNJE | BODOVI |
| 1. za sastavljanje prijedloga za izdavanje rješenja o ovrsi, prijedloga za protuovrhu, prijedloga za osiguranje, prijedloga za izdavanje privremenih i prethodnih mjera, prigovora protiv navedenih prijedloga | 50 |
| 2. za zastupanje na ročištu | 50 |
| 3. za sastavljanje pravnih lijekova | 60 |
| 4. za sastavljanje ostalih podneska i poduzimanje ostalih radnji u ovršnom postupku i postupku osiguranja | 25 |

Za ovršni postupak donosi se rješenje za najviše pet pravnih radnji.

Članak 6.

IZVANPARNIČNI POSTUPAK

|  |  |
| --- | --- |
| PRAVNE RADNJE | BODOVI |
| 1. za sastavljanje podnesaka u izvanparničnim postupcima (npr. koji se vode radi utvrđivanja izvanbračne zajednice, diobu zajedničke imovine ili bračne stečevine i dr.) | 40 |
| 2. za sastavljanje redovnih i izvanrednih pravnih lijekova | 50 |
| 3. za zastupanje na ročištu | 20 |

Za izvanparnični postupak donosi se rješenje za najviše pet pravnih radnji.

Članak 7.

UPRAVNI SPOROVI

|  |  |
| --- | --- |
| PRAVNE RADNJE | BODOVI |
| 1. za sastavljanje tužbe, odgovora na tužbu, prijedloga za  donošenje privremene mjere, prijedloga za nagodbu | 50 |
| 2. za zastupanje na raspravi | 40 |
| 3. za sastavljanje pravnih lijekova | 60 |
| 4. za sastavljanje ostalih podnesaka | 40 |

Za upravne sporove donosi se rješenje za najviše pet pravnih radnji, i to pravne radnje pod točkama 1. i 2. ovoga članka. Ako u upravnom sporu nije predviđeno održavanje rasprave, donosi se rješenje na vrijednost radnje iz točke 1. ovoga članka.

Članak 8.

POSTUPAK ZAŠTITE PRAVA PRED POSLODAVCEM

|  |  |
| --- | --- |
| PRAVNE RADNJE | BODOVI |
| 1. za sastavljanje obrazloženih podnesaka | 50 |
| 2. za sastavljanje zahtjeva za zaštitu prava | 50 |

Za postupak zaštite prava pred poslodavcem donosi se rješenje u vrijednosti za najviše četiri pravne radnje u vrijednosti do 200 bodova.

Članak 9.

PRAVNI SAVJET

|  |  |
| --- | --- |
| PRAVNE RADNJE | BODOVI |
| 1. pravni savjet | 25 |

Za pravni savjet donosi se rješenje za najviše jednu pravnu radnju u vrijednosti do 25 bodova.

III. NAKNADA ZA RAD VJEŠTAKA

Članak 10.

Naknada za obavljeno vještačenje utvrđuje se u bodovima.

Za 2015. godinu vrijednost boda utvrđuje se u visini od 1,25 kuna.

Ako je naknada obračunata u satima, vještak je dužan uz račun dostaviti i obrazloženje svake stavke.

Članak 11.

Naknada za vještačenje povjereno pravnoj osobi pripada toj pravnoj osobi, što vrijedi i kada je vještačenje povjereno državnom tijelu, stručnoj ustanovi ili drugoj pravnoj osobi koji to vještačenje ne obavljaju kao svoju registriranu djelatnost.

Članak 12.

ZAJEDNIČKE ODREDBE ZA SVE SEKCIJE

|  |  |
| --- | --- |
| VRSTA TROŠKA | BODOVI |
| 1. pristup na glavnu raspravu | 100 |
| 2. izradba pisanog nalaza i mišljenja | 150 – 4000 |
| 3. interdisciplinarno vještačenje | 150 |
| 4. vrijednost radnog sata | 35 |

Članak 13.

SEKCIJA GRADITELJSTVA

|  |  |
| --- | --- |
| AKTIVNOSTI | BODOVI |
| 1. izrada nacrta u mjerilu | 50 – 300 |
| 2. izrada troškovnika s dokaznicom mjera po satu | 35 |

Članak 14.

SEKCIJA MEDICINA

|  |  |  |
| --- | --- | --- |
| AKTIVNOSTI | | BODOVI |
| A | Klinička medicina |  |
| 1. pregled osoba i medicinske dokumentacije | | 140 |
| 2. provedba dodatnih pretraga | | 80 |
| B | Sudska medicina |  |
| 1. davanja nalaza i mišljenja | | 160 |

Članak 15.

SEKCIJA ZA PROMET I VOZILA

|  |  |
| --- | --- |
| AKTIVNOSTI | BODOVI |
| 1. procjena štete na vozilu | 170 – 300 |
| 2. procjena vrijednosti vozila | 100 |
| 3. utvrđivanje tehničke ispravnosti vozila | 100 – 250 |

Članak 16.

Obračun za financijsko-računovodstvenu sekciju, geodetsku sekciju i sve ostale sekcije obavlja se prema članku 12. ove Uredbe.

IV. NAKNADA ZA RAD TUMAČA

Članak 17.

Naknada za obavljeni pisani prijevod obračunava se po normiranom retku od 50 znakova.

Najmanja obračunska jedinica je jedna normirana kartica s 30 redaka. U obračun retka ulazi svaki otkucani znak (slovo, interpunkcija, formula, znakovlje).

Članak 18.

VISINA NAKNADE

|  |  |
| --- | --- |
| AKTIVNOST | NAKNADA |
| 1. prijevod sa stranog jezika na hrvatski jezik i prijevod s hrvatskog jezika na strani jezik | 2,60 kuna po retku |
| 2. prijevod znanstvenih, stručnih i tekstova s posebnim pismom (arapski, kineski, japanski i sl.) | 4,40 kuna po retku |
| 3. prijevod s jednoga stranog jezika na drugi strani jezik | 2,60 kuna po retku |
| 4. ovjera teksta | 30% na cijenu obavljenog prijevoda |
| 5. hitan prijevod | 50% na cijenu obavljenog prijevoda |

Članak 19.

Za prevođenje izgovorenog teksta s hrvatskog jezika na strani jezik i obratno, kao i s jednoga stranog jezika na drugi, stalnom sudskom tumaču pripada naknada u iznosu od 80,00 kuna za svaki započeti sat.

U vrijeme utrošeno za prevođenje računa se cjelokupno vrijeme provedeno od dolaska stalnog sudskog tumača u mjesto gdje se obavlja prevođenje do prestanka potrebe za njegovom prisutnošću.

Članak 20.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/15-03/15

Urbroj: 50301-09/06-15-2

Zagreb, 19. veljače 2015.

Predsjednik
Zoran Milanović, v. r.

20 23.02.2015 Uredba o vrijednosti iznosa za utvrđivanje naknade za pružanje sekundarne pravne pomoći za 2015. godinu

20 23.02.2015 Uredba o vrijednosti iznosa za utvrđivanje naknade za pružanje sekundarne pravne pomoći za 2015. godinu